title: Piqueta
text: Este articlo tracta sobre as piquetas que son acumulacions chiquetas de melanina en a piel. Ta la ferramienta se veiga Piqueta (ferramienta).
  
  As piquetas u piguetas (en terminolochía dermatolochica Efélides) son acumulacions pigmentarias (picas) chiquetas en a piel que gosan apareixer, més que més, en grant numer en as presonas de fenotipo cutanio claro, en arias concretas d'o cuerpo como pueden estar a cara, os huembros u lo peito. Apareixen en os ninos, persistindo en a mayoría d'a vida, y se gosan ausudir con os anyos, con tendencia a desapareixer en as presonas d'a tercera edat. L'adchectivo que s'aplica en as presonas con picas ye «picuto» u «pecuto», anque se fa lochico pensar que en as variants dialectals aragonesas que sonorizan as consonants oclusivas xordas intervocalicas i podese estar «pecudo» y «picudo», u dica «pigudo» en as zonas en dó que se i diz «piga».
  
  A predesposición a tener-ne ye chenetica, y s'ha quiesto relacionar-la con a presancia d'una variant d'o chen d'o receptor d'a melanocortina-1, MC1R. Amaneixen con a exposición a lo sol en as presonas con a dita variant chenica, en seguindo lo mesmo proceso que en a producción de moreno común en a resta d'as presonas.
  
   Se veiga tamién 
   Pica (pigmentación).
   Nevus melanocitico.
   Nevus''.
   Picueta.
  
  Vinclos externos
  
  Referencias 
  
  Dermatolochía